Ass-nni, mačči am wussan nniḍen, ass-nni kra n tɛebbuḍt d-yurwen tefrawes, tenhewwal ɣef win d-teǧǧa, ara d-yeɣlin gar yifassen n Fawzi: yiwen n userdas i d-trebba ddula, ur nessin i lḥenna amek tga, maca yessen-as kan i znad amek ad as-itekki. Tamdint simmal tettenhewwal, simmal ttegruffuɛen-d sya d sya yilmeẓyen. Kulci yeɣleq, rreḥba tɛemmer s yilmeẓyen seg tama; ifassen d ilmawen siwa assirem ɣer ubrid n tlelli d yizerfan, akked yiserdasen d-iɛussen melmi ara d-qerṣen fell-asen s znad, seg tama-nniḍen. Ad d-nwali daɣen deg wungal-agi ddel nniḍen i d-yusan ula sɣur rrebrab, acḥal d win iwumi yettwagzem uqerru, acḥal n win iwumi swezlen deg leɛmer-nsen, am baba-s n Ɣilas i nɣan, neɣ Muḥend